OpenLLM-France/wikimedia huggingface dataset:
# Pere Garau (barri)

El barri de la Pere Garau és un barri de la ciutat de Mallorca situat al districte de llevant que s'estructura entorn del mercat de Pere Garau. Limita al nord amb el centre per les Avingudes, amb els barris de Foners, la Soledat sud i amb Nou Llevant per la carretera de Manacor, amb la part nord de la Soledat pel carrer dels Reis Catòlics, amb Son Canals pel carrer de Josep Darder Metge i amb el barri de Marquès de la Fontsanta pel carrer d'Aragó. Tot el barri nasqué arran del projecte d'eixamplament de Palma de Bernat Calvet i Girona.
El principal element de referència de la barriada és el mercat de Pere Garau, un dels més populars de la ciutat juntament amb el mercat de l'Olivar. Al seu torn, el barri està vertebrat pel carrer Nuredduna (el qual, passada la plaça Francesc Garcia Orell, pren el nom de Francesc Manuel de los Herreros, i passat el mercat, el d'Arquebisbe Aspàreg). Hi ha la proposta de fer-hi un eix cívic per a vianants, però encara no s'ha duit a terme.
El 2018 tenia 27.881 habitants.

## Referències

* ↑ «Noguera visita Pere Garau i promet un eix cívic pactat i no sols per a vianants». Ara balears, 27-01-2018 [Consulta: 27 juny 2019].
* ↑ «Institut d'Estadística de les Illes Balears». [Consulta: 27 juny 2019].
# Percina oxyrhynchus

Percina oxyrhynchus és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a Nord-amèrica.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pel·lícula de superherois

Una pel·lícula de superherois és una pel·lícula que se centra en les accions dels superherois. Els superherois són individus que posseeixen habilitats extraordinàries (sobrehumanes) i es dediquen a protegir la població. Aquestes pel·lícules solen incloure elements d'acció, aventures, fantasia o ciència-ficció. La primera pel·lícula d'un personatge en particular se centra sovint en la història d'origen de l'heroi: la història de com van obtenir els seus poders especials i presenta sovint la nèmesi de l'heroi.
Moltes pel·lícules de superherois es basen en còmics de superherois. Per contra, pel·lícules com les franquícies Ultraman, Kamen Rider i Super Sentai, la sèrie RoboCop, The Meteor Man, la sèrie de pel·lícules Unbreakable, Hancock i They Call Me Jeeg són originals per a la pantalla, mentre que The Green Hornet es basa principalment en la sèrie de ràdio original i la seua adaptació televisiva dels anys 60, tant Underdog com The Powerpuff Girls es basen en sèries de televisió animades. Les pel·lícules de superherois d'anime habitualment es basen en manga i programes de televisió.
Les franquícies de pel·lícules de superherois més destacades i reeixides des del 1967 són Ultra Series de Tsuburaya Productions, Kamen Rider i Super Sentai de Toei Company, Blade de New Line Cinema, X-Men de 20th Century Fox, la trilogia Spider-Man de Sony Pictures dirigida per Sam Raimi i la duologia de Amazing Spider-Man dirigida per Mark Webb, Els increïbles de Pixar, la triolgia de The Dark Knight de Christopher Nolan, el Marvel Cinematic Universe (MCU) i el DC Extended Universe (DCEU). Des de l'ascens de l'MCU a finals dels anys 2000, les pel·lícules de superherois s'han convertit en una forma dominant de cinema popular a tot el món. Les pel·lícules de superherois cobreixen diferents gèneres com ara acció, terror, fantasia, comèdia, etc. La producció de pel·lícules de superherois també ha començat fora dels Estats Units i el Japó des del segle XXI, com la pel·lícula espanyola en anglès Faust: La revenja és a la sang, la italiana The Invisible Boy (i la seua seqüela), la finlandesa Rendel: Dark Vengeance (i la seva propera seqüela) i la russa Guardians.
# Melem-Kish

Melem-Kish va ser el setzè rei o ensi de la primera dinastia de Kish a Sumer, esmentat a la llista de reis sumeris. La llista diu que va succeir al seu pare En-Me-Nuna i li assigna un mític regnat de 900 anys. Va governar en un període posterior al diluvi que s'acostuma a datar cap a l'any 2900 aC. El va succeir el seu germà Barsal-Nuna.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 81.
# Pericardiocentesi

La pericardiocentesi (PCC) és un procediment mèdic on s'aspira líquid des del pericardi (el sac que envolta el cor)

## Usos
### Tamponament cardíac

La pericardiocentesi es pot utilitzar per diagnosticar i tractar el tamponament cardíac. El tamponament cardíac és una emergència mèdica en què l'acumulació excessiva de líquid dins del pericardi (embassament pericardíac) crea una pressió augmentada. Això evita que el cor s'ompli normalment de sang. Això pot reduir de manera crítica la quantitat de sang que es bomba des del cor, que pot ser letal. L'eliminació de l'excés de líquid reverteix aquest perillós procés i sovint és el primer tractament per a un tamponament cardíac a causa de la seva velocitat.

### Anàlisi del fluid pericardíac

També es pot utilitzar per analitzar el fluid que envolta el cor.] El fluid es pot analitzar per diferenciar diverses condicions, incloses:
* infecció
* propagació del càncer
* malalties autoimmunitàries, com el lupus i l'artritis reumatoide

### Pericarditis amb embassament

La pericardiocentesi pot alleujar els símptomes de la pericarditis quan hi ha una quantitat normal de líquid pericardíac, que provoca una compressió del cor. L'eliminació d'alguns d'aquest líquid redueix la pressió sobre el cor.

## Referències

* 1 2 3 Gupta, Pooja; Ibrahim, Amar; Butany, Jagdish. Chapter 16 - The Pericardium and its Diseases (en anglès). Academic Press, 2014, p. 297–314. DOI 10.1016/b978-0-12-405206-2.00016-8. ISBN 978-0-12-405206-2 [Consulta: 3 desembre 2020].
* 1 2 3 Jneid, Hani; Maree, Andrew O.; Palacios, Igor F. Chapter 6 - Pericardial Tamponade: Clinical Presentation, Diagnosis, and Catheter-Based Therapies (en anglès). Mosby, 2008, p. 85–92. DOI 10.1016/b978-032304841-5.50008-x. ISBN 978-0-323-04841-5 [Consulta: 3 desembre 2020].
* 1 2 Fashoyin-Aje, Lola A.; Brahmer, Julie R. 59 - Malignancy-Related Effusions (en anglès). Elsevier, 2020, p. 863–873.e4. DOI 10.1016/b978-0-323-47674-4.00059-1. ISBN 978-0-323-47674-4 [Consulta: 3 desembre 2020].
# Phrynobatrachus versicolor

Phrynobatrachus versicolor és una espècie de granota que viu a Burundi, República Democràtica del Congo, Ruanda i Uganda.
Està amenaçada d'extinció per la pèrdua del seu hàbitat natural.

## Referències

* Drewes, R. & Pickersgill, M. 2004. Phrynobatrachus versicolor. Llista Vermella d'Espècies Amenaçades de la UICN 2006. Consulta: 18 de gener de 2008.
# Penedes

* Per a altres significats, vegeu «Penedes (Taradell)».
Panedes (també escrit Penedes en la nomenclatura oficial de la Generalitat, de l'ICGC, i a la GEC i l’Onomasticon cataloniae) és una entitat de població del municipi de Llagostera, al Gironès. Està situat a l'est del terme i del cap del municipi, a la falda del massís de les Gavarres. El veïnat limita amb l'entitat de població baix-empordanesa de Romanyà de la Selva. Panedes és una zona d'activitat agrícola i ramadera del municipi.
Un dels principals elements geogràfics i patrimonials és l'església de Sant Ampèlit, amb l'edifici de l'antiga rectoria enganxada.
Segons padró de l'any 2005 tenia 107 habitants.

## Referències

* ↑ VISSIR3
* ↑ «Penedes». Gran Enciclopèdia Catalana. Barcelona: Grup Enciclopèdia Catalana.
* ↑ Volum: VI Pàgina: 219 Columna: a Línia: 54
# Melkovita

La melkovita és un mineral de la classe dels fosfats que pertany al grup de la mendozavilita. Rep el nom en honor del professor Vyacheslav Gavrilovich Melkov (1911–1991), mineralogista rus especialitzat en minerals d'urani.

## Característiques

La melkovita és un molibdat de fórmula química [Ca₂(H₂O)$_{15}$Ca(H₂O)₆][Mo₈P₂Fe$^{3+}$₃O$_{36}$(OH)]. Es tracta d'una espècie aprovada per l'Associació Mineralògica Internacional, i publicada per primera vegada el 1969. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la melkovita pertany a «08.DM - Fosfats, etc. amb cations de mida mitjana i gran, (OH, etc.):RO₄ > 2:1» juntament amb els següents minerals: morinita, esperanzaïta, clinotirolita, tirolita, betpakdalita-CaCa, betpakdalita-NaCa, fosfovanadilita-Ba, fosfovanadilita-Ca, yukonita, uduminelita, delvauxita i santafeïta.
L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic de l'Acadèmia de Ciències de Rússia, a Moscou.

## Formació i jaciments

Es va descriure per primera vegada al dipòsit d'urani i molibdè de la serralada Shunak, a prop de l'estació de tren de Mointy (Província de Kharagandí, Kazakhstan). També ha estat descrita a Austràlia, Xile i Itàlia.

## Referències

* ↑ «Melkovite» (en anglès). Mindat. [Consulta: 12 desembre 2021].
# Piantanida

Piantanida és el nom dels següents personatges:
* Gaetano Piantanida (Milà, 1768 - 1836), compositor i pianista
* Giovanni Piantanida (Florència, 1705 - Bolonya, 1782), violinista i compositor del Barroc tardà
* M. Isidoro Piantanida (Milà, primera meitat del segle xviii -després del 1812), compositor i sacerdot
# Piantedo

Piantedo és un municipi italià de la Província de Sondrio, a la regió de la Llombardia, al marge de l'Adda. El 2021 tenia 1418 habitants.

## Referències

* ↑ «Piantedo» (en italià). Enciclopedia Treccani. [Consulta: 3 febrer 2023].
* ↑ «Territorio» (en italià). Comune di Piantedo (SO). [Consulta: 3 febrer 2023].
* ↑ «Demo, demografia in cifre» (en italià). Istat, 31-12-2021. [Consulta: 3 febrer 2023].

## Enllaços externs

* Piantedo - Lloc web oficial
# Pyrophorus

Pyrophorus és un gènere de coleòpters elatèrids bioluminescents, no emparentats amb les lampírids.
Són típics de les zones càlides i arbolades d'Amèrica, abundant principalment en les zones intertropicals i subtropicals (a Argentina fins a aproximadament el paral·lel 30°S).

## Llista d'espècies

* Pyrophorus angustus Blanchard, 1843
* Pyrophorus avunculus Costa, 1972
* Pyrophorus canaliculatus Eschscholtz, 1829
* Pyrophorus carinatus Eschscholtz, 1829
* Pyrophorus clarus Germar, 1841
* Pyrophorus cucujus Illiger, 1807
* Pyrophorus divergens Eschscholtz, 1829
* Pyrophorus dulcifer Costa, 1972
* Pyrophorus evexus Costa, 1972
* Pyrophorus expeditus Costa, 1972
* Pyrophorus foveolatus Germar, 1841
* Pyrophorus ignigenus Germar, 1841
* Pyrophorus indistinctus Germar, 1841
* Pyrophorus indulcatus Costa, 1972
* Pyrophorus ingens Costa, 1972
* Pyrophorus jocundus Costa, 1972
* Pyrophorus limbatus Candèze, 1863
* Pyrophorus lucidus Candèze, 1863
* Pyrophorus lucifer Illiger, 1807
* Pyrophorus luminosus (Illiger, 1807)
* Pyrophorus magnus Costa, 1972
* Pyrophorus melitus Costa, 1972
* Pyrophorus mellifluus Costa, 1972
* Pyrophorus mutatus Candèze, 1893
* Pyrophorus nyctophanus Germar, 1841
* Pyrophorus nigropunctatus Drapiez, 1820
* Pyrophorus noctilucus (Linnaeus, 1758)
* Pyrophorus phosphorescens Laporte, 1840
* Pyrophorus pisticus Costa, 1972
* Pyrophorus plagiophthalmus Germar, 1841
* Pyrophorus punctatissimus Blanchard, 1843
* Pyrophorus pyropoecilus Germar, 1841
* Pyrophorus strabus Germar, 1841
* Pyrophorus stupendus Costa, 1972
* Pyrophorus tuberculifer Eschscholtz, 1829
* Pyrophorus validus Costa, 1972
* Pyrophorus veriloquus Costa, 1972
# Eppeldorf

Eppeldorf (en luxemburguès: Eppelduerf; en alemany: Eppeldorf) és una vila de la comuna de Vallée de l'Ernz situada al districte de Diekirch del cantó de Diekirch. Està a uns 27 km de distància de la ciutat de Luxemburg.

## Història

Abans d'1 de gener de 2012, Eppeldorf formava part de la comuna d'Ermsdorf que es va dissoldre durant la creació de la nova comuna de Vallée de l'Ernz.

## Referències

* ↑ «Eppeldorf». [Consulta: 7 octubre 2015].
# Unidade por Narón

Unidade por Narón és una formació política de caràcter municipalista, independent, nacionalista i progressista.
Té el seu origen en la Unidade Galega de 1979. Després de la seva desintegració els seus components fundaren l'Agrupación Nacionalista Galega de Narón, que més tard s'integraria al PSG-EG i després a Unidade Galega de 1991. Després de la integració d'Unidade Galega (successora del PSG-EG) al BNG, l'alcalde de Narón Xoán Gato i el seu equip de govern al concello de Narón, descontents amb la decisió del partit, fundaren Unidade por Narón. A les seves primeres eleccions aconseguiren 10 regidors que sumat a l'únic regidor d'EU aconseguiren el govern municipal durant el període 1995-1999. En el període 1999-2003 aconseguiren 9 regidors, i aconseguiren formar novament govern amb els 3 del BNG. Finalment, el 2003 aconseguiren majoria absoluta amb 13 regidors del total de 21.
A les eleccions municipals de 2007 es va integrar en Terra Galega, assolint 10 regidors.
# Satchelliella delphiniensis

Satchelliella delphiniensis és una espècie d'insecte dípter pertanyent a la família dels psicòdids que es troba a Europa, incloent-hi França, Alemanya, Suïssa, Àustria i Itàlia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ DEpository: a Web repository of information about the Metazoa of Germany (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Estat de Zamfara

L'estat de Zamfara és un dels estats de Nigèria al nord-oest del país, amb capital a Gusau. Es va crear per segregació de l'estat de Sokoto l'1 d'octubre de 1996, durant el govern del General Sani Abacha. La superfície és de 29.762 km² i la població al cens de 2006 era de 3.278.873 i estimada el 2011 de 3.838.160 habitants.

## Administració

Està dividit en 14 àrees de govern local (LGA) que són; Anka, Bakura, Birnin Magaji, Bukkuyum, Bungudu, Tsafe, Gummi, Gusau, Kaura Namoda, Maradun, Maru, Shinkafi, Talata Mafara i Zurmi.
I inclou 17 emirats amb els seus corresponents consells: Anka, Kaura Namoda, Zurmi, Moriki, Bukkuyum, Gummi, Bakura, Maru, Dan Sadau, Bungudu, Kotarkoshi, Birnin Magaji, Shinkafi, Gusau, Talata Mafara, Maradun i Tsafe.

## Economia i població

És un estat agrícola. La població és haussa i fulbe o fulani, amb pobles menors com els zamfares o zamfarawa, els gobires o gobirawa, els burmawa, els katsinawa, garewawa, hadejawa i alibawa. Gairebé tots els habitants són musulmans (l'estat es regeix per la xària, havent estat el primer estat a reintroduir-la). La llengua oficial és l'anglès però la llengua més parlada és el haussa, seguit del fulfulde (ful) i l'àrab.

## Referències

* Zamfara State Arxivat 2015-12-23 a Wayback Machine.
* Zamfara government Arxivat 2015-12-24 a Wayback Machine.
# Guilgal d'Efraïm

Guilgal (àrab: الجلجال, al-Jiljāl; hebreu: גִּלְגָּל‎) fou una ciutat de Palestina, on els jueus van establir un camp permanent quan van arribar de la vall de Siquem, entre Ebal i Garizim. Guilgal era propera al lloc conegut per les "Alzines de Morè" on Abraham va establir el primer altar. Fou una de les tres ciutats on Samuel va establir l'administració de justícia, i on es feren sacrificis després que l'arca deixés d'estar al tabernacle de Siló. En aquest lloc es va fer jurament a Saül com a rei, i aquest hi va fer sacrificis religiosos, però més tard fou escenari de cultes idòlatres. S'identifica amb la moderna Jaljulya, a l'esquerra de la carretera de Nablus, a uns 8 km al nord de Betel i a uns 8 km al sud-oest de Siló.
# Teresa Ferré Porres

Teresa Ferré Porres més coneguda com a “Teresita la Madrina” (Amposta, 1934) és una llevadora catalana, exemple de vida dedicada al treball i a la comunitat que el 2013 va rebre la Medalla al treball President Macià.
Nascuda a Amposta, Ferré va estudiar l'especialitat de Madrona i Podologia a la Facultat de Medicina de la Universitat de Barcelona, on acaba obtenint el títol de Practicant, Llevadora i Podòloga l'any 1956. Va exercir la seva tasca professional com a llevadora durant 45 anys, en els quals va ajudar a néixer a centenars d'ampostins i ampostines de diverses generacions. Des de l'any 1956, a Amposta, fins a la seva jubilació, ha assistit a prop de 5.500 parts, dels quals 3.123 van ser mascles i 2.513 femelles, i va atendre 45 bessonades. La seva tasca professional ha estat un exemple de vida dedicada al treball i a la comunitat, com a testimoni viu de com ha canviat la feina de llevadora, en una època en què implicava estar sempre de guàrdia, 365 dies a l'any i 24 hores al dia. El seu compromís social i el seu exemple de vida dedicada al treball i a la comunitat, han estat reconeguts amb el nomenament de “filla il·lustre de la població d’Amposta”, on hi ha contribuït al desenvolupament econòmic i social, motiu pel qual, el 2013, se li concedí la Medalla al treball President Macià atorgada pel Govern de la Generalitat de Catalunya. El 2011 fou l'encarregada de fer el pregó oficial de les festes d'Amposta.

## Referències

* 1 2 «El Govern reconeix els mèrits laborals de 11 persones i 4 empreses amb les medalles i plaques al treball President Macià 2013. Reconeixement als treballadors, empreses i entitats que s'han distingit per la dedicació, la constància i l'esperit d'iniciativa en el treball: Teresa Ferré Porres». Generalitat de Catalunya, 09-10-2013 [Consulta: 13 octubre 2022].
* ↑ «Medalles al Treball President Macià 2013: Teresa Ferré Porres (79 anys)». Departament de la Presidència de la Generalitat de Catalunya, 14-10-2013 [Consulta: 13 octubre 2022].
* ↑ «Teresa Ferré Porres (1934)». Agenda Cultural Amposta. Ajuntament d'Amposta, 01-03-2022 [Consulta: 13 octubre 2022].
* ↑ «Amposta farà el ball gratuït i a la vora del riu. El pregó anirà a càrrec de Teresa Ferré Porres, coneguda amb el nom de Teresita la Madrina, que acumula 45 anys com a llevadora». El Punt Avui, 19-07-2011 [Consulta: 13 octubre 2022].
# Unidade Galega

«Unidade Galega» té aquests significats:
# Sa Fertilitzadora

Sa Fertilitzadora va ser una antiga fàbrica situada de Palma.
La presència de fàbriques dins el barri de Son Fortesa va tenir un paper molt important per al seu desenvolupament, després de la guerra i la postguerra. En aquesta barriada s'oferiren habitatges a persones migrants arribades a Mallorca per a treballar. Entre les dècades dels 50 i 70, algunes activitats agrícoles foren impulsades, i una de les empreses que aprofitaren aquest auge fou la fàbrica Sa Fertilitzadora. Va prosperar gràcies a l'augment del consum d'adobs químics i la finalització de les restriccions elèctriques que hi havia al moment, condicionant la represa de les tècniques de regadiu i de l'elevat nivell de producció. L'edifici es trobava a l'actual parc de Son Costa, també conegut com a Parc de Sa Fertilitzadora.

## Referències

* ↑ «Parc de Son Costa (Sa Fertilitzadora)». Guia urbana de Palma. Son Fortesa. Itinerari 9. Palma XXI, 2023.
# V/STOL

V/STOL (acrònim en anglès de Vertical/Short Take-Off and Landing, «enlairament i aterratge verticals/curts»), és un terme usat en aviació per referir-se a capacitats especials dels avions.
Un avió amb capacitat V/STOL és capaç d'enlairar-se verticalment o sobre pistes d'aterratge i enlairament curtes. L'avió més característic amb aquesta propietat és el Hawker Siddeley Harrier, i actualment continua sent l'únic disseny realment operatiu. El Iak-38 també va ser un model amb aquestes característiques, però es troba fora de servei, ja que va resultar molt limitat en les seves funcions.
Al començament es va desenvolupar per permetre que els motors ràpids poguessin ser emprats en avions que tinguessin la capacitat de ser manejats des d'una clariana de bosc o altres espais limitats, i evitar així ser un blanc fàcil a qualsevol pista d'aterratge i enlairament. També estava pensat que poguessin ser utilitzats en portaavions.
La capacitat V/STOL ha estat substituïda per STOVL, que és enlairament curt i aterratge vertical. Un enlairament a una pista curta, com la d'un portaavions, de vegades amb una rampa a la punta, redueix la quantitat d'empenta requerida per aixecar un avió totalment carregat en terra, i això fa que augmenti la càrrega útil i la gamma d'armament de la qual podrà disposar l'aeronau. Això fa que el Harrier, malgrat ser el principal representant V/STOL, sigui incapaç d'enlairar-se verticalment amb plena càrrega de combustible i amb tot l'armament operatiu, i per això s'utilitza com a STOVL i no com a V/STOL, ja que resulta avantatjós.

## Referències

* ↑ Jorge García de la Cuesta Terminologia aeronàutica

## Vegeu també

* CTOL: enlairament i aterratge convencionals.
* STOL: enlairament i aterratge curts.
* STOVL: enlairament curt i aterratge vertical.
* VTOHL: enlairament vertical i aterratge horitzontal.
* VTOL: enlairament i aterratge vertical.
* STOBAR: enlairament curt però recuperació mitjançant detenció.
* CATOBAR: enlairament assistit per catapulta però recuperació mitjançant detenció.
* CATO: enlairament assistit per catapulta.
* JATO/RATO: enlairament assistit per reactors/coets.
* ZLL/ZLTO: enlairament de llargària zero.

## Enllaços externs

* «Introduction to VSTOL» (en anglès). mae.ncsu.edu. [Consulta: 9 setembre 2013].
* «V/STOL wheel» (en anglès). vstol.org. [Consulta: 9 setembre 2013].
* «Future V/STOL Airplanes Guidelines and Techniques for Acquisition Program Analysis and Evaluation - Executive Summary» (en anglès). J. R. Nelson, Jean R. Gebman, John Birkler, Ron Hess, Patricia K. Dey, W. H. Krase. [Consulta: 9 setembre 2013].
# Unió de Polònia-Lituània

La Unió de Polònia Lituània o Unió poloneso-lituana fa referència a una sèrie d'actes d'aliança entre el Regne de Polònia i el Gran Ducat de Lituània que porten a la creació en 1569 d'una unió entre Polònia i Lituània, la República de Les Dues Nacions, així com a la creació d'un estat unitari en 1791.

## Els principals actes

* 1385 - Unió de Krewo
* 1401 - Unió de Vílnius i Radom - Lituània veu concedida una àmplia autonomia amb Vitautas el Gran com a gran duc i Ladislau II Jagelló (Władysław Jagiełło) com a sobirà
* 1410 - Batalla de Grunwald
* 1413 - Unió de Horodło
* 1432 (1432-34) - Unió de Grodno
* 1499 - Unió de Cracòvia i Vílnius
* 1501 - Unió de Mielnik
* 1 de juliol de 1569 - Unió de Lublin - Creació de la Confederació de Polònia i Lituània
* 3 de maig de 1791 - Constitució polonesa del 3 de maig del 1791 - El Regne de Polònia i el Gran Ducat de Lituània ja són un sol Estat.

## Referències

* ↑ von Rotteck, Carl. History of the World from the Creation to the Present Time (en anglès). vol.3-4. 28a ed.. Philadelphia: Leary&Getz, 1858, p. 171-172.
* ↑ Ludwikowski, Rett R. Constitution-Making in the Region of Former Soviet Dominance (en anglès). Duke University Press, 1996, p. 34. ISBN 9780822318026.

## Vegeu també

* Confederació_de_Polònia_i_Lituània
* Unió de Lublin
* Constitució de Maig de Polònia